Ο **Νεόφυτος Λάρκου** είναι πρώην διεθνής Κύπριος ποδοσφαιριστής και νυν προπονητής ποδοσφαίρου.

Καριέρα
-------

Ξεκίνησε την καριέρα του ως ποδοσφαιριστής από τον Πεζοπορικό το 1987. Το 1994 ο Πεζοπορικός ενοποιήθηκε με την Ε.Π.Α. Λάρνακας, δημιουργώντας την ΑΕΚ Λάρνακας στην οποία ο ποδοσφαιριστής συνέχισε την καριέρα του μέχρι το 2001 που αποσύρθηκε.

Διεθνής καριέρα
---------------

Ο Νεόφυτος Λάρκου έχει 41 εμφανίσεις με την Εθνική Κύπρου, έχοντας πετύχει 2 γκολ. Από την 1η Φεβρουαρίου 2010 έως τον Απρίλιο του 2011, ως προπονητής πλέον, προσλήφθηκε από την Κυπριακή Ομοσπονδία Ποδοσφαίρου σαν βοηθός προπονητής του Άγγελου Αναστασιάδη στην Εθνική Κύπρου.

Προπονητική καριέρα
-------------------

Ξεκίνησε την προπονητική του καριέρα το 2003 από τον ΑΣΙΛ Λύσης, ο οποίος αγωνιζόταν στη Β΄ κατηγορία. Την περίοδο 2003-2004 διεκδίκησε την άνοδο στην Α΄ κατηγορία, αλλά τερμάτισε στην 4η θέση (προβιβάζονταν οι 3 πρώτοι). Απεχώρησε στο τέλος της περιόδου. Το 2007 επαναπροσελήφθη από τον ΑΣΙΛ, ο οποίος συμμετείχε στο πρωτάθλημα Β΄ κατηγορίας 2007-08.

Το 2004 ανέλαβε υπηρεσιακός προπονητής στην ΑΕΚ Λάρνακας (από την 9η μέχρι τη 12η αγωνιστική), μετά τη λύση της συνεργασίας με τον Ανδρέα Μουσκάλλη. Όπως έχει προαναφερθεί, την περίοδο 2010-2011 ήταν βοηθός του Άγγελου Αναστασιάδη στην Εθνική Κύπρου.

Στις 15 Απριλίου 2011 ανάλαβε προπονητής της Ομόνοιας Λευκωσίας (αρχικά ως υπηρεσιακός μέχρι το τέλος της περιόδου 2011-12), στην οποία παρέμεινε για 17 μήνες, κατακτώντας 2 Κύπελλα Κύπρου και μία Ασπίδα. Την περίοδο 2012-13 και ενώ η Ομόνοια ήταν πρώτη στη βαθμολογία, αποβλήθηκε μαζί με τον πρόεδρο της ομάδας, Μιλτιάδη Νεοφύτου, από ένα διαιτητή ο οποίος ισχυρίστηκε ότι του επιτέθηκε. Η Κυπριακή Ομοσπονδία Ποδοσφαίρου τον θεώρησε ένοχο και του επέβαλε ποινή 6 μήνες αποκλεισμού από τα γήπεδα. Ήταν η πρώτη φορά στα 28 χρόνια ποδοσφαιρικής καριέρας του Λάρκου που δεχόταν οποιαδήποτε αποβολή. Μετά από μερικά ανεπιτυχή αποτελέσματα, απεχώρησε από την Ομόνοια στις 19 Σεπτεμβρίου του 2012.

Στις 27 Νοεμβρίου 2012 ανέλαβε την Αλκή Λάρνακας από την οποία παραιτήθηκε στις 9 Απριλίου 2013 (η οποία αγωνιζόταν στο πρωτάθλημα Α΄ κατηγορίας 2012-13) μετά από 5 μήνες και σύνολο 15 αγώνων, έχοντας 5 νίκες, 5 ήττες και 5 ισοπαλίες.

Τον Ιανουάριο του 2014 ανέλαβε τη Νέα Σαλαμίνα μετά την παραίτηση του Δημήτρη Καλαϊτζίδη, για το υπόλοιπο του πρωταθλήματος Α΄ κατηγορίας 2013-2014. Μετά από μια πετυχημένη πορεία, το συμβόλαιο του ανανεώθηκε και για την επόμενη ποδοσφαιρική περίοδο. Ωστόσο, παρόλο το θετικό ξεκίνημα την περίοδο 2014-2015, συνεχόμενες ήττες οδήγησαν στην αποδέσμευση του.

Τίτλοι
------

### Προπονητής

|  |
| --- |
| Ομόνοια Λευκωσίας
Κατάκτηση
* Κύπελλο Κύπρου: 2010-11, 2011-12
* Ασπίδα ΚΟΠ: 2012

Παραπομπές
1. ↑  Λάρκου:Ο ΑΣΙΛ, η Εθνική και η… πράσινη πρόκληση!
2. ↑  Eθνική: Επίσημα βοηθός ο Λάρκου
3. ↑  Ο Λάρκου βοηθός προπονητής της Εθνικής μας
4. ↑  Ο Λάρκου τα ηνία[*νεκρός σύνδεσμος*]
5. ↑  Ευκαιρία ζωής για... «χρυσή» καριέρα![*νεκρός σύνδεσμος*]
6. ↑  Υπηρεσιακός ο Λάρκου στην Ομόνοια
7. ↑  «Ομόνοια: Το αλφαβητάρι του Νεόφυτου Λάρκου». Αρχειοθετήθηκε από το πρωτότυπο στις 27 Σεπτεμβρίου 2012. Ανακτήθηκε στις 16 Ιανουαρίου 2014.
8. ↑  Έξι μήνες αποκλεισμός σε προπονητή και πρόεδρο της Ομόνοιας
9. ↑  6 μήνες σε Μιλτιάδη και Λάρκου!
10. ↑  «Προπονητοφαγία: Τα... θύματα και οι επιζώντες». Αρχειοθετήθηκε από το πρωτότυπο στις 20 Ιουλίου 2013. Ανακτήθηκε στις 16 Ιανουαρίου 2014.
11. ↑  Αλκή: Ανακοίνωσε Νεόφυτο Λάρκου
12. ↑  «Αλκή: Παραιτήθηκε ο Λάρκου». Αρχειοθετήθηκε από το πρωτότυπο στις 13 Απριλίου 2013. Ανακτήθηκε στις 16 Ιανουαρίου 2014.
13. ↑  «Υπέγραψε και αναλαμβάνει ο Λάρκου». Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 16 Ιανουαρίου 2014.
14. ↑  Aίσιο τέλος...συνεχίζει ο Λάρκου
15. ↑  «Νέα Σαλαμίνα: Και επίσημα τέλος ο Λάρκου». *sigmalive.com*. 16 Δεκεμβρίου 2014.

Πηγές
* Ευκαιρία ζωής για... «χρυση» καριέρα![*νεκρός σύνδεσμος*]
* Οι 522 ημέρες του Νεόφυτου Λάρκου στην Ομόνοια[*νεκρός σύνδεσμος*]

Εξωτερικοί σύνδεσμοι
* Νεόφυτος Λάρκου στην ιστοσελίδα National-Football-Teams.com
* Προφίλ στη σελίδα της ΚΟΠ





 |